

**Στο δείπνο των Olympians για τον Νίκο Αναστασιάδη η ηγεσία του ΚΟΑ**

Η διοίκηση και η διεύθυνση του Κυπριακού Οργανισμού Αθλητισμού παρευρέθηκαν στο δείπνο που παρέθεσαν οι Κύπριοι Olympians για να τιμήσουν τον πρώην Πρόεδρο της Δημοκρατίας κ. Νίκο Αναστασιάδη, την Τετάρτη 22 Μαρτίου 2023 στη Λεμεσό.

Συγκεκριμένα ο Πρόεδρος του Οργανισμού Ανδρέας Μιχαηλίδης, τα μέλη του ΔΣ Κάλλη Χατζηιωσήφ, Έλενα Παπακώστα και Σωτήρης Αδάμου, καθώς και η Γενική Διευθύντρια Μαίρη Χαραλάμπους Παπαμιλτιάδη παρευρέθηκαν στο δείπνο, κατά τη διάρκεια του οποίου οι Olympians τίμησαν τον πρώην Πρόεδρο για την προσφορά του. Από πλευράς Olympians παρέστη το Διοικητικό Συμβούλιο με επικεφαλής τον Πρόεδρο Κώστα Παπακώστα.